**PÁPAI TÖBBCÉLÚ  KISTÉRSÉGI**

**TÁRSULÁS TÁRSULÁSI TANÁCSA**

Szám: 492-10/2013.

**J E G Y Z Ő K Ö N Y V**

Készült: Pápai Többcélú Kistérségi Társulás Társulási Tanácsa 2013. június 25-i zárt üléséről, mely 08 óra 15 perckor kezdődött.

Ülés helye: Pápai Város Polgármesteri Hivatal

                  Pápa, Fő u. 5.

Jelen vannak: Kunszt Szabolcs elnök

Jelenléti ív szerint:

Takácsné Tompos Rita, Tekán István, Kiss Lajos, Oláh Géza, Végh József, Cseh Lajos, Lendvai Jánosné, Vesztergom József, Istenes Gyula, Pirka Károly, Acél Péter, Pintér Imre, Boros Tamás, Barczáné Majsa Klára, Lénárt Károlyné, Sandl Zoltán, Nagy Gábor, Mészáros Géza, Szalóky Nándor, Herber József, Balatoniné Horváth Sarolta, Blaskovics Zoltán, Stankovics Ferenc, Pajak Károly, Unger Tamás, Edvy Róbert, Burghardt Ferenc, Horváth Ferenc, Szalczer György, Varga Miklós, Koncos Ernő és Varga Péter polgármesterek, 33 fő

Jelen van:

Svasticsné Hegedüs Henriett munkaszervezet vezető megbízásából Szukicsné Kaufmann Renáta

Svasticsné Hegedüs Henriett

Kunszt Szabolcs elnök köszönti az ülésen megjelenteket. Megállapítja, hogy a jelenléti ív tanúsága szerint 33 fő, (képviselt lakosságszám: 51.254 fő) jelen van, ezért a Társulási Tanács zárt ülése határozatképes.

Zárt ülés megtartására azért kerül sor, mer az intézményvezetői állásra pályázatát benyújtó pályázó annak elbírálását zárt ülés keretében kérte.

Kunszt Szabolcs elnök tájékoztatja a Társulási Tanács tagjait, hogy az zárt ülés napirendjét a meghívóval megkapták.

(A kiküldött napirend a jegyzőkönyv mellékletét képezi.)

Megkérdezi, hogy van-e valakinek más napirendi javaslata.

Kunszt Szabolcs elnök megállapítja, hogy további napirendi javaslat nem érkezett, ezért szavazásra bocsátja a kiküldött napirendi javaslatot, s megállapítja, hogy a Társulási Tanács 33 igen szavazattal, nem szavazat, tartózkodás nélkül a napirendet elfogadta.

**Napirend:**

1. Pápakörnyéki Önkormányzatok Feladatellátó Intézménye intézményvezetői állásra kiírt pályázat elbírálása.

**1. Napirend:** **Pápakörnyéki Önkormányzatok Feladatellátó Intézménye intézményvezetői állásra kiírt pályázat elbírálása**

Kunszt Szabolcs elnök tájékoztatja a Társulási Tanács tagjait, hogy a napirendhez tartozó pályázati anyagot előterjesztést, határozati javaslatot postai, a meghívót elektronikus úton megkapták.

Az előterjesztést az Elnökség megtárgyalta, az Elnökség Svasticsné Hegedüs Henriett pályázatát támogatja, javasolja a Társulási Tanácsnak, hogy bízza meg az intézményvezetői feladatok ellátásával.

Tájékoztatja a Társulási Tanácsot, hogy a Pápakörnyéki Önkormányzatok Feladatellátó Intézménye intézményvezetői állásra Svasticsné Hegedüs Henriett a Munkaszervezet megbízott vezetője egyedüliként nyújtotta be pályázatát.

Kunszt Szabolcs elnök megkérdezi Svasticsné Hegedüs Henriettet, hogy pályázatát szóban ki kívánja-e egészíteni.

Svasticsné Hegedüs Henriett elmondja, hogy megbízott munkaszervezeti vezetőként eddig is az lehető legjobb tudása szerint végezte munkáját, s erre törekszik intézményvezetőként, ha a Társulási Tanács azzal megbízza.

Kunszt Szabolcs elnök megkérdezi, hogy van-e a Társulási Tanács tagjai részéről a pályázóhoz kérdés, vagy a pályázathoz hozzászólás.

Kunszt Szabolcs elnök megállapítja, hogy a Társulási Tanács tagjai részéről a napirendhez kérdés, hozzászólás nem érkezett, ezért szavazásra bocsátja a kiküldött határozati javaslatot, s megállapítja, hogy a Társulási Tanács 33 igen szavazattal, nem szavazat, tartózkodás nélkül meghozta

**Pápai Többcélú Kistérségi Társulás Társulási Tanács**

**19/2013. (VI. 25.) határozatát**

A Pápai Többcélú Kistérség Többcélú Társulási Tanácsa megbízza Svasticsné Hegedüs Henriett-et a Pápai Többcélú Kistérségi Társulás Munkaszervezete határozatlan idejű közalkalmazotti jogviszonyban foglalkoztatott munkavállalóját, öt évig terjedő határozott időre -2013. július 01- 2018. június 30-ig – az intézményvezetői feladatok ellátásával.

Az illetményét a közalkalmazottak jogállásáról szóló 1992. évi XXXIII. törvény alapján határozza meg.

A megbízott vezetőt vezetői pótlék illeti meg, melynek mértéke a pótlékalap háromszáz százaléka.

Felelős: Kunszt Szabolcs, a Társulási Tanács Elnöke

Határidő: azonnal

Kunszt Szabolcs elnök megállapítja, hogy a Társulási Tanács ülésén további megtárgyalandó napirend nincs a Tanács tagjai részéről kérdés, bejelentés nem érkezett, ezért a Társulási Tanács ülését 08 óra 25 perckor berekeszti.

K.m.f.

**Kunszt Szabolcs Svasticsné Hegedüs Henriett**

**elnök munkaszervezet vezető**

**megbízásából**

**Szukicsné Kaufmann Renáta**

**munkaszervezet vezető helyettes**